萬安簿吳公誼實浙餘杭人今書滿最歸歟欲竟投老未决于其間而贊之
作者：曾丰
朝代：宋

paragraphs: 錢唐之墟故吳地，子孫復以吳爲民。
百世不有雲來興，高者道德次文藝。
萬安主簿今詩雄，終未得力翻得窮。
猶餘妻子眼未白，不有江山囊幾空。
歸歟已動投簪興，公自規模吾印證。
鬻餘豈不得一丘，耕罷猶堪理三徑。
陶潜張翰雖風流，彼歸有激公無求。
浙江兀炎古箕潁，吳公徜徉今巢由。